Buksefjorden vannkraftverk

Buksefjorden vannkraftverk er Grønlands første vannkraftverk, det ble satt i drift 1993. Det befinner seg innerst i Buksefjorden, rundt 50 km sørøst for Grønlands hovedstad Nuuk. Kraftverket utnytter et fall på 261 m fra magasinet Motzfeldt Sø (Kangerluarsunnguap Tasersua) rundt 600 moh., med en reserve på fem år uten nedbør. Da det stod ferdig utbygd i 1993 hadde det to aggregat på tilsammen 30 MW. 2008 ble det tredje aggregatet montert og kraftverket og kan nå produsere totalt 45 MW. Kraftverket er bygd inne i fjellet, med en 600 m lang adkomsttunnel, vanntilførselen skjer gjennom et 10,5 km langt tunnelrør. Mellom kraftverket og Nuuk er det bygget en 132KV kraftlinje på 56,5 km, med verdens lengste spenn på 5376 m over Ameralikfjorden (tårn ved 64°6′45″N 51°14′59″V). Se også Liste over verdens største vannkraftverk Referanser Eksterne lenker Grønlands første store vandkraftværk (dansk)